12 C. PLINII HIST. NAT. LIB. XVI. 



primo fuit , postea magis placuit ex esculo Jovi sacra. 

 Variatumque et cum quercu est , ac data ubique , quae 

 fuerat, custodito tantum honore glandis. Additse leges 

 arct, et ideo superbae , quasque conferre libeat cum 

 illa Graecorum summa, qua? sub ipso Jove datur, cuique 

 muros patria gaudens rumpit : Civem servare, hostem 

 occidere : utque eum locum , in quo sit actum , hostis 

 obtineat eo die : ut servatus fateatur : alias testes nil 

 prosunt. Ut civis fuerit: auxilia, quamvis rege servato, 

 decus id non dant. Nec crescit honos idem imperatore 

 conservato, quoniam conditores in quocumque cive sum- 

 mum esse voluere. Accepta licet uti perpetuo. Ludos 

 ineunti semper adsurgi , etiam ab senatu , in more est. 

 Sedendi jus in proximo senatui. Vacatio munerum om- 

 nium ipsi , patrique , et avo paterno. Quatuordecim 

 eas accepit Siccius Dentatus , ut retulimus suo loco : sex 

 Capitolinus. Is quidem et de duce Servilio. Africanus 

 de ptre accipere noluit apud Trebiam. O mores ter- 

 nos, qui tanta opra honore solo donaverint : et quum 

 reliquas coronas auro commendarent , salutem civis in 

 pretio esse noluerint : clare professi, ne servari quidem 

 hominem fas esse lucri causa ! 



